Diari Oficial de la Generalitat Valenciana


Sumari del DOGV 3524, del 24-06-1999 (1999/4746)

ACORD de 15 de febrer de 1999, de la Comissió Territorial d'Urbanisme d'Alacant, relatiu a modificació puntual número 5 del Pla General d'Ordenació Urbana de Villena.
----------------------------------------------------------------------------------------------------------------------------------------------------------------------

### Dades del document

Número de DOGV
:   3524

Data del DOGV
:   24-06-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/4746


Data del document
:   15-02-1999

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Villena
    * pla d'urbanisme

ACORD de 15 de febrer de 1999, de la Comissió Territorial d'Urbanisme d'Alacant, relatiu a modificació puntual número 5 del Pla General d'Ordenació Urbana de Villena. [1999/Q4746]
  
«Vist l'expedient de referència i de conformitat amb els següents:
  
Antecedents de fet
  
Primer
  
L'ajuntament, en la sessió plenària del dia 2 d'abril de 1998, va acordar l'aprovació provisional d'aquesta, després de complir els tràmits d'exposició pública, mitjançant anuncis apareguts en el Diari Oficial de la Generalitat Valenciana, de 26 de febrer de 1998, i en un dels diaris de major difusió provincial el 13 de febrer de 1998, i no s'han presentat al·legacions.
  
Segon
  
La documentació està integrada per memòria informativa i justificativa i plans d'informació i ordenació.
  
Tercer
  
Aquest expedient té com a objecte el canvi de qualificació d'una àrea de 13.440 metres quadrats situada al llarg de la C-3316, de sòl no urbanitzable de protecció de sistemes generals (comunicacions) a sòl no urbanitzable comú amb la finalitat de permetre la instal·lació d'una estació de servei.
  
Quart
  
Consten en l'expedient els següents informes sectorials:
  
- Declaració d'impacte ambiental, emesa per la Conselleria de Medi Ambient, de data 8 d'octubre de 1998, favorable amb condicions.
  
- Informe de l'oficina del pla de carreteres de la Conselleria d'Obres Públiques, Urbanisme i Transports, de data 9 de setembre de 1998, favorable.
  
- Informe del Ministeri de Foment, Direcció General de Carreteres, de data 3 de juny de 1998, autoritzant provisionalment la instal·lació d'una estació de servei, amb condicions.
  
- Informe del Ministeri de Foment, Demarcació de Carreteres de l'Estat a València, de 15 de juny de 1998, confirmant l'informe anterior.
  
Consideracions tècniques jurídiques.
  
Primera
  
La tramitació efectuada fins a la data per l'ajuntament es considera, en línies generals, correcta, conforme al que disposen els articles 38 i 55 de la Llei Reguladora de l'Activitat Urbanística.
  
Segona
  
La documentació aportada es considera completa, de conformitat amb el que disposen els articles 27 i concordants de la Llei Reguladora de l'Activitat Urbanística, si bé haurà d'aportar-se un pla de qualificació del sòl que reculla la modificació, en el mateix format que els del Pla General d'Ordenació Urbana (article 28.2 de la Llei Reguladora de l'Activitat Urbanística).
  
Tercera
  
Les determinacions contingudes en aquest expedient es consideren, en línies generals, correctes des del punt de vista de les exigències de la política urbanística i territorial de la Generalitat, tal com recull l'article 40 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Quarta
  
La Comissió Territorial d'Urbanisme, a proposta del subsecretari d'Urbanisme i Ordenació Territorial, és l'òrgan competent per a l'aprovació de modificacions puntuals de municipis de menys de 50.000 habitants, de conformitat amb el que disposen els articles 55.1 i 39 de la Llei Reguladora de l'Activitat Urbanística, en relació amb els articles 6.d, 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vists els preceptes legals citats, la Llei de Règim Jurídic de les Administracions Públiques i del Procediment Administratiu Comú i altres disposicions de pertinent aplicació, la Comissió Territorial d'Urbanisme, acorda:
  
Aprovar definitivament la modificació puntual número 5 del Pla General d'Ordenació Urbana de Villena, encara que supeditant la seua publicació i, en conseqüència, la seua eficàcia, a què s'aporte pla de la proposta en el mateix format que el Pla General d'Ordenació Urbana, a efectes de la seua refosa.
  
Contra aquest acord, que no posa fi a la via administrativa, podrà interposar-se recurs ordinari davant el conseller d'Obres Públiques, Urbanisme i Transports, en el termini d'un mes, segons disposen els articles 114 a 116 de la Llei de Règim Jurídic de les Administracions Públiques i del Procediment Administratiu Comú i 14.2 del Reglament dels Òrgans Urbanístics de la Generalitat Valenciana, aprovat pel Decret 77/1996, de 16 d'abril, del Consell.»
  
Expedient 11/1999. Villena. Modificació puntual número 5 del Pla General d'Ordenació Urbana.
  
La Comissió Territorial d'Urbanisme, en la sessió del dia 15 de febrer de 1999, va adoptar l'acord següent:
  
«Vist l'expedient de referència i de conformitat amb els següents:
  
Antecedents de fet
  
Primer
  
L'ajuntament, en la sessió plenària del dia 2 d'abril de 1998, va acordar l'aprovació provisional d'aquesta, després de complir els tràmits d'exposició pública, mitjançant anuncis apareguts en el Diari Oficial de la Generalitat Valenciana, de 26 de febrer de 1998, i en un dels diaris de major difusió provincial el 13 de febrer de 1998, i no es van presentar al·legacions.
  
Segon
  
La documentació està integrada per memòria informativa i justificativa i plans d'informació i ordenació.
  
Tercer
  
L'objecte d'aquest expedient és:
  
1. Canvi de qualificació d'una àrea de 13.440 metres quadrats situada al llarg de la C-3316 de sòl no urbanitzable de protecció de sistemes generals (comunicacions) a sòl no urbanitzable comú.
  
2. Canvi de qualificació d'una parcel·la de 24.000 metres quadrats situada en el punt quilomètric 60 de la CN-330, avui autovia de Madrid-Alacant, de sòl no urbanitzable de protecció especial, classe 1, interés agrològic, a sòl no urbanitzable comú.
  
Quart
  
La Comissió Territorial d'Urbanisme, en la sessió del dia 21 de desembre de 1998, va acordar aprovar definitivament la modificació puntual número 5 del Pla General d'Ordenació Urbana de Villena, encara que supeditant la seua publicació i, en conseqüència, la seua eficàcia, a què s'aportara pla de la proposta en el mateix format que el Pla General d'Ordenació Urbana, a efectes de la seua refosa.
  
No obstant això, en l'adopció del citat acord sols es va tenir en compte la primera de les modificacions plantejades, és a dir, el canvi de qualificació d'una àrea de 13.440 metres quadrats situada al llarg de la C-3316 de sòl no urbanitzable de protecció de sistemes generals (comunicacions) a sòl no urbanitzable comú, i es va ometre tota referència a la segona modificació proposada.
  
Cinqué
  
Consten en l'expedient els següents informes sectorials:
  
- Conselleria de Medi Ambient: declaració d'impacte ambiental de data 8 d'octubre de 1998, favorable amb condicions.
  
- Oficina del Pla de Carreteres de la Conselleria d'Obres Públiques, Urbanisme i Transports, de data 9 de setembre de 1998, favorable.
  
- Ministeri de Foment, Direcció General de Carreteres, de data 3 de juny de 1998, autoritzant provisionalment la instal·lació d'una estació de servei, amb condicions.
  
- Ministeri de Foment, Demarcació de Carreteres de l'Estat a València, de 15 de juny de 1998, confirmant l'informe anterior.
  
Consideracions tècniques jurídiques.
  
Primera
  
La tramitació efectuada fins la data per l'ajuntament es considera, en línies generals, correcta, conforme al que disposen els articles 38 i 55 de la Llei Reguladora de l'Activitat Urbanística.
  
Aquest projecte va ser proposat, juntament amb altres consultes a la Comissió Informativa d'Urbanisme, que en data 23 de maig de 1997 va emetre acord en el qual recomanava a l'ajuntament la seua tramitació com a modificació puntual del Pla General d'Ordenació Urbana; modificació que ara es presenta.
  
Segona
  
La documentació aportada es considera completa, de conformitat amb el que disposen els articles 27 i concordants de la Llei Reguladora de l'Activitat Urbanística.
  
Tercera
  
Les determinacions contingudes en aquest expedient es consideren, en línies generals, correctes des del punt de vista de les exigències de la política urbanística i territorial de la Generalitat, tal i com recull l'article 40 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística. En aquest sentit, cal assenyalar que, amb data 15 de febrer de 1999, l'Ajuntament de Villena remet pla en el mateix format que els continguts en el Pla General on es reflecteixen adequadament les dues modificacions que formen l'objecte d'aquest expedient, per la qual cosa es pot donar per degudament complit l'acord de la Comissió Territorial d'Urbanisme de 21 de desembre de 1998.
  
Quarta
  
La Comissió Territorial d'Urbanisme, a proposta del subsecretari d'Urbanisme i Ordenació Territorial, és l'òrgan competent per a l'aprovació de modificacions puntuals de municipis de menys de 50.000 habitants, de conformitat amb el que disposen els articles 55.1 i 39 de la Llei Reguladora de l'Activitat Urbanística, en relació amb els articles 6.d, 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vists els preceptes legals citats, la Llei de Règim Jurídic de les Administracions Públiques i del Procediment Administratiu Comú i altres disposicions de pertinent aplicació, la Comissió Territorial d'Urbanisme acorda:
  
1. Aprovar definitivament la modificació puntual número 5 del Pla General d'Ordenació Urbana de Villena, pel que fa a la desqualificació de 24.000 metres quadrats de sòl no urbanitzable de protecció especial, classe 1 interés agrològic, a sòl no urbanitzable comú.
  
2. Publicar aquest acord aprovatori, juntament amb l'adoptat per la Comissió Territorial d'Urbanisme en data 21 de desembre de 1998, en el Diari Oficial de la Generalitat Valenciana a efectes de la seua immediata entrada en vigor, de conformitat amb el que disposen els apartats 2 i 4.b de l'article 59 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, en mancar el document de Normes Urbanístiques.
  
Contra aquest acord, que no posa fi a la via administrativa, podrà interposar-se recurs ordinari davant el conseller d'Obres Públiques, Urbanisme i Transports, en el termini d'un mes, segons disposen els articles 114 a 116 de la Llei de Règim Jurídic de les Administracions Públiques i del Procediment Administratiu Comú i 14.2 del Reglament dels Òrgans Urbanístics de la Generalitat Valenciana, aprovat pel Decret 77/1996, de 16 d'abril, del Consell.»
  
Alacant, 28 d'abril de 1999.- El president de la Comissió Territorial d'Urbanisme: Fernando Modrego Caballero.